Source: http://www.jamijarvi.fi/kunta/paatoksenteko/poytakirjat/kunnanhallitus/getfile.php?file=344
Timestamp: 2017-11-21 19:11:37+00:00

Document:
Jämijärven kunta KOKOUSKUTSU 18/2006
04.12.2006 kello 14.30
310 § KOKOUKSEN LAILLISUUS JA PÄÄTÖSVALTAISUUS 340
311 § PÖYTÄKIRJAN TARKASTAJIEN VALINTA 340
312 § PÖYTÄKIRJOJEN TIETOON SAATTAMINEN 341
313 § TIEDOKSI SAATETTAVAT ASIAT 342
314 § SOPIMUKSET POHJAPADON RAKENTAMISTA
KOSKIEN 343
315 § TARJOUKSEN TEKEMINEN JOKILEHTO NIMISESTÄ TILASTA 344
316 § KAUPPAKIRJAN HYVÄKSYMINEN / HELVI NÄSTIN
OSAKE 345
317 § SÄHKÖN OSTO VUODELLE 2007 346
318 § SEUTULIPUN VALTIONAPU AJALTA 1.1.-30.6.2006 348
319 § AVUSTUSPÄÄTÖS JÄMIJÄRVEN KUNNOSTUS, OSA II
HANKKEELLE 349
320 § HALPALENTOYHTIÖIDEN HYÖDYNTÄMINEN JÄMIN
MATKAILUN MARKKINOINNISSA / HANKEHAKEMUS 350
321 § RAHOITUSPÄÄTÖS ”HALPALENTOYHTIÖIDEN
HYÖDYNTÄMINEN JÄMIN MARKKINOINNISSA”-
HANKKEELLLE 351
322 § PÄÄTÖS JATKOTOIMENPITEISTÄ / INTERSTOPOVER-
HANKE 352
323 § KAHILALUOMANTIEN I VAIHEEN MAKSATUSPÄÄTÖS 353
324 § TALOUSARVION TOTEUTUMINEN AJALLA 1.1.- 31.10.2006 354
325 § OPETUSMINISTERIÖN PÄÄTÖKSET YKSIKKÖHINNOISTA
VUODELLE 2007 355
326 § SATAKUNNAN VIHER- JA VIRKISTYSVERKKOSELVITYS 356
327 § TALOUSARVIOMUUTOKSEN HYVÄKSYMINEN VUODEN 2006 TALOUSARVIOON 358
328 § ”HALPALENTOYHTIÖIDEN HYÖDYNTÄMINEN JÄMIN
MARKKINOINNISSA” – PROJEKTIN VETÄMINEN 359
329 § KUNNAN EDUSTAJIEN NIMEÄMINEN
VALMISTELUTYÖRYHMIIN / POHJOIS-SATAKUNNAN
KUNTA– JA PALVELURAKENNE – HANKE 360
330 § JÄMIJÄRVEN KUNNAN KAAVOITUSKATSAUS 2006 JA
KAAVOITUSOHJELMA 2007 – 2008 362
331 § POIKKEULUVAN MYÖNTÄMINEN / REIMA COUNTRY
MATKAILUYHDISTYS RY 363
333 § VUODEN 2007 TALOUSARVION JA TALOUSSUUNNITELMAN ..
VUOSILLE 2007 – 2009 HYVÄKSYMINEN 364
334 § JÄTEVEDEN PUHDISTAMON AUTOMAATION UUSIMINEN
SEKÄ MUUT PERUSKUNNOSTUSTOIMENPITEET 366
335 § KUNNANVIRASTON SULJETTUNA PITÄMINEN 368
336 § KIINTEISTÖ OY HEPOHELMEN AVUSTUSANOMUS 369
Jämijärven kunta KOKOUSPÖYTÄKIRJA 18/2006
04.12.2006 kello 14.30 - 17.52
Pentti Virtanen valtuuston II puheenjohtaja klo 14.30-17.45
§§ 310 - 366
Kunnanvirasto 11.12.2006
310 § KOKOUKSEN LAILLISUUS JA PÄÄTÖSVALTAISUUS
311 § PÖYTÄKIRJAN TARKASTAJIEN VALINTA
312 § PÖYTÄKIRJOJEN TIETOON SAATTAMINEN
Perusturvalautakunta 20.10.2006
Turvallisuussuunnitelman aloituspalaveri 02.11.2006
Ammatillisen koulutuksen järjestäjäverkon kokoaminen satakunnassa 2006-2008 ohjausryhmän muistio 13.10.2006
Ammatillisen koulutuksen järjestäjäverkon kokoaminen satakunnassa 2006-2008 ohjausryhmän muistio 10.11.2006
Taloustyöryhmä IV/2006 21.11.2006
Kunta- ja palvelurakennehanke/Pohjois-Satakunta
Kuntajohtajaryhmä 14.11.2006
313 § TIEDOKSI SAATETTAVAT ASIAT
- Kuntaliitto, suositus arvioinnista kuntien valtuustoille
- Uudenmaan verovirasto, verovuoden verot, ennakkotieto verotuskustannuksista
- Verohallinto, maksatuserittely, tilitysjakso 200611
- Kuntaliitto, Turvallisuussuunnitelmien tarkistustyön käynnistäminen
- Asianajotoimisto Pentti Larimaa, valtiokonttorin ratkaisusta tehty valitus
o Tykköön kylä, Kuronen
o Peijari, Jokilehto
o Vihu, Rantavihu
o Jämijärvi, Harhasuo
o Jämijärvi, Koivusalo
o Vihu, Suoniemi
o Jämijärvi, Ruokoneva
- Kuntaliitto, Kilpailuviraston asfalttikartellista markkinaoikeudelle tekemän esityksen käsittelyn alkamisesta sekä kuntien ja kuntayhtymien oikeuksien ja etuuksien turvaamistoimenpiteisiin ryhtymisestä
- Anomus Turun tiepiirille opastekylttien asentamiseksi
- Pomarkun kunnanhallitus, KHO:n päätös P3-päivystysasiassa
- Sisäasiainministeriön julkaisuja, paikallisen turvallisuustyön kehittäminen
- Markkinaoikeus, vastaselitys tiedoksi / Kiinteistöhuolto Arola
- Ympäristöministeriö, muutoksia YVA-lainsäädäntöön
- Lounais-Suomen ympäristökeskus, poikkeamispäätös/Ari Hietamäki
- Länsi-Suomen lääninhallitus, linjaliikennelupa / Lauttakylän Auto Oy
- Te-keskus, Satakunnan työllisyyskatsaus 10/2006
Kunnanhallitus 302 § 07.11.2006
314 § SOPIMUKSET POHJAPADON RAKENTAMISTA KOSKIEN
KH 314 § Maire Narvin perikunnan puolesta ovat Jorma ja Aija Narvi hyväksyneet sopimusluonnoksen ja allekirjoittaneet sen. Liite nro 314.1.
Ehdotus: Kunnanhallitus hyväksyy omalta osaltaan kunnan ja Maire Narvin perikunnan välisen sopimuksen.
Kunnanhallitus 288 § 17.10.2006
315 § TARJOUKSEN TEKEMINEN JOKILEHTO NIMISESTÄ TILASTA
Leo Jokisen omistama Jokilehto niminen tila on myynnissä ja siitä on pyydetty tarjouksia. Tilan pinta-ala on 3,66 ha ja sen sijainti ilmenee kartasta, joka on liitteenä nro 288.1.
Ehdotus: Kunnanhallitus päättää tarjouksen tekemisestä.
Päätös: Kunnanhallitus päätti yksimielisesti tarjota tilasta 7320 euroa.
KH 315 § Kankaanpään Laki ja Kiinteistö Oy:stä on tullut kirjallinen ilmoitus siitä, että tilasta on tehty kunnan jättämää tarjousta korkeampi tarjous ja että tila on myyty korkeimman tarjouksen tehneelle.
Kunnanhallitus 307 § 07.11.2006
316 § KAUPPAKIRJAN HYVÄKSYMINEN / HELVI NÄSTIN OSAKE
KH 316 § Tarjouksen pohjalta on allekirjoitettu kauppakirja 16.11.2006. Liite nro 316.1.
Ehdotus: Kunnanhallitus hyväksyy Jämijärven kunnan ja Rauni ja Matti Kekäläisen välisen kauppakirjan oheisen liitteen mukaisesti.
Tekninen lautakunta 213 § 18.10.2006
Tekninen lautakunta 228 § 16.11.2006
317 § SÄHKÖN OSTO VUODELLE 2007
Tekn.ltk § 213 Sähkön ostoa koskeva voimassa oleva sopimus päättyy 31.12.2006.
Tarjoukset sähkön ostosta tulee pyytää siten, että sopimus astuu voimaan 1.1.2007 alkaen.
Päätösehdotus: Pyydetään tarjoukset sähkön ostosta kunnan kulutuskohteisiin ajalle 1.1.-31.12.2007 seuraavilta sähköntoimittajilta tarjouspyynnön (liite 213.1) mukaisesti:
- Keuruun Sähkö Oy
- Tampereen Sähkölaitos
- Vattenfall Sähkönmyynti Oy
Tekn.ltk. § 228 Tarjoukset sähkön ostosta on pyydetty 10.11.2006 klo 15.00 mennessä.
Tarjouksien avaamisen suorittivat 13.11.2006 klo 8.50 rakennuspäällikkö Juhani Viilo, työnjohtaja Pentti Virtanen ja kanslisti Kati Mansikkamäki.
Tarjoukset saatiin seuraavilta:
- Leppäkosken Sähkö Oy (liite 228.1)
- Tampereen Sähkölaitos (liite 228.2)
Päätösehdotus: Esitetään kunnanhallituksen hyväksyttäväksi Leppäkosken Sähkö Oy:n tarjous koskien vuoden 2007 sähkön hankintaa. Ko. tarjous on edullisin.
318 § SEUTULIPUN VALTIONAPU AJALTA 1.1.-30.6.2006
Länsi-Suomen lääninhallitus on päättänyt maksaa Jämijärven kunnalle seutulipun valtionapua ajalta 1.1.-30.6.2006 yhteensä 1224,17 euroa. Maksuosoitus perustuu ilmoitettuihin seurantatietoihin.
Ehdotus: Kunnanhallitus merkitsee Länsi-Suomen lääninhallituksen päätöksen tiedokseen.
319 § AVUSTUSPÄÄTÖS JÄMIJÄRVEN KUNNOSTUS, OSA II HANKKEELLE
Lounais-Suomen ympäristökeskus on päätöksellään 3.11.2006 myöntänyt hankkeelle Jämijärven kunnostus, osa II avustusta 45.000 euroa hankkeen kokonaiskustannusten ollessa 90.000 euroa. Myönnetystä avustuksesta on EU-tukea 26 % ja kansallisen rahoituksen osuus 24 %. Muu rahoitus eli 45.000 tulee Jämijärven kunnalta. Päätös on liitteenä nro 319.1.
Hankkeen toteutusta ohjaa keskeisistä toimijoista kutsuttava ohjausryhmä.
1. merkitä Lounais-Suomen ympäristökeskuksen päätöksen tiedokseen
2. nimetä hankkeelle ohjausryhmän ja vastuuhenkilöt
Päätös: Ehdotus hyväksyttiin yksimielisesti siten täydennettynä, että ohjausryhmään nimettiin Juha-Pekka Riipponen, Heli Perttula, Juhani Viilo, Kati Mansikkamäki ja Kyösti Lahti (puheenjohtaja)
320 § HALPALENTOYHTIÖIDEN HYÖDYNTÄMINEN JÄMIN MATKAILUN MARKKINOINNISSA / HANKEHAKEMUS
Tampere-Pirkkalan lentokentillä liikennöivä johtava halpalentoyhtiö Ryanair on kuljettanut viimeisen kolmen vuoden aikana yli 800 000 matkustajaa Suomesta ja Suomeen. Ryanair kokonaismatkustajamäärä nousee vuonna 2006 yli 20 miljoonan matkustajan.
Jämin alueen ja Pohjois-Satakunnan matkailullinen alue tuottaa laadukkaita ja monipuolisia matkailupalveluja, joilla on Keski-Euroopassa kysyntää. Jämi sijaitsee lähellä Pirkkalan lentokenttää, mutta ei ole tunnettu Keski-Euroopassa, jonka vuoksi kysyntä ja tarjonta ei kohtaa.
Edullisten lentojen ansiosta ulkomaisilta turisteilta jää enemmän rahaa käytettäväksi alueemme majoitus- ja elämyspalveluihin.
Tarjonnan ja kysynnän kohtaamiseksi on valmisteltu hankehakemus, joka on lähetetty Satakuntaliittoon. Liite nro 320.1.
Ehdotus: Kunnanhallitus hyväksyy suoritetun toimenpiteen, jolla Satakuntaliittoon on jätetty oheisen liitteen mukainen hankehakemus.
321 § RAHOITUSPÄÄTÖS ”HALPALENTOYHTIÖIDEN HYÖDYNTÄMINEN JÄMIN MARKKINOINNISSA”-HANKKEELLLE
Satakuntaliiton suunnittelujohtaja on 13.11.2006 tekemällään päätöksellä (174/2006) hyväksynyt Jämijärven kunnan hankehakemuksen koskien ”Halpalentoyhtiöiden hyödyntäminen Jämin markkinoinnissa”. Hankkeen hyväksytyt kokonaiskustannukset ovat 28 000 euroa, josta avustuksen osuus 69,9 % eli 19565 euroa. Kunnan/kuntien osuus on 5635 euroa ja yksityisen rahoituksen osuus 2800 euroa. Hankkeen aikataulu on 10.11.2006 – 31.10.2007.
1. merkitä Satakuntaliiton suunnittelujohtajan päätöksen tiedokseen
2. nimetä hankkeelle ohjausryhmän
2. nimetä ohjausryhmään Esko Pennasen, Tuija Rannan, Tuomo Leikkolan, Sirpa Soinin, Reijo Luomahaaran ja Suvi Päivikkeen.
3. että Jämijärven kunta osallistuu kuntarahoitukseen enintään 2500 euron osuudella
322 § PÄÄTÖS JATKOTOIMENPITEISTÄ / INTERSTOPOVER-HANKE
Tampereen yliopiston täydennyskoulutuskeskukselle ja Jämijärven kunnalle on myönnetty yhteensä tukea 157 355,00 euroa InterStopOver-nimisen hankkeen toteuttamiseksi. Hanke päättyi 28.2.2006.
Maa- ja metsätalousministeriön valvontayksikkö on tarkastanut 16.02.2006 ja 14.3.2006 hankkeen toimintaa ja taloutta. Tarkastuksessa huomattiin mm. kilpailuttamiseen yms. liittyviä epäkohtia.
Tarkastusraportinpohjalta Satakunnan Te-keskus on tutkinut hankkeen kustannusten tukikelpoisuuden.
Tutkinnan jälkeen Te-keskus on tehnyt 15.11.2006 päätöksen, että tarkastusraportti ei johda jatkotoimenpiteisiin. Päätös on esityslistan liitteenä nro 322.1
Ehdotus: Kunnanhallitus päättää merkitä Satakunnan Te-keskuksen päätöksen tiedokseen ja ettei päätökseen haeta muutosta valittamalla.
323 § KAHILALUOMANTIEN I VAIHEEN MAKSATUSPÄÄTÖS
Turun tiepiiri on 16.11.2006 tehnyt maksatuspäätöksen Kahilaluomantien I-vaiheen parantamistyön hyväksymisestä ja päätökseen saattamisesta.
Hankkeen lopulliset kustannukset olivat 38 137,72 euroa (ta 39 000 €) ja valtionavustus 22 880 euroa (ta 23 400 €).
Avustusrahat maksetaan kunnan tilille.
Ehdotus: Kunnanhallitus merkitsee Turun tiepiirin päätöksen tiedokseen ja päättää, ettei siihen haeta oikaisua.
324 § TALOUSARVION TOTEUTUMINEN AJALLA 1.1.- 31.10.2006
Esityslistan liitteenä on talousarvion toteutuminen ajalla 1.1.- 31.10.2006.
Liite nro 324.1
Esityslistan liitteenä on opetusministeriön päätökset yksikköhinnoista vuodelle 2007. Liite nro 325.1.
Ehdotus: Kunnanhallitus merkitsee päätökset tiedokseen ja päättää ettei niihin haeta muutosta.
Kunnanhallitus 299 § 07.11.2006
326 § SATAKUNNAN VIHER- JA VIRKISTYSVERKKOSELVITYS
KH 326 § Maakuntakaavan valmistelua koskevan neuvottelun 15.11.2006 muistio on esityslista liitteenä nro 326.1.
Ehdotus: Kunnanhallitus merkitsee neuvottelumuistion tiedokseen ja päättää neuvottelun pohjalta antaa oheisen liitteen nro 326.2 mukaisen lausunnon.
327 § TALOUSARVIOMUUTOKSEN HYVÄKSYMINEN VUODEN 2006 TALOUSARVIOON
Hallintokunnilta on pyydetty tiedossa olevat muutokset vuoden 2006 talousarvioon. Menojen lisäysten lisäksi on huomioitu myös menojen vähennykset sekä tuloarviossa tapahtuneet muutokset.
Muutosten nettovaikutukset ovat yhteensä 13 250 euroa.
Talousarviomuutokset ilmenevät liitteestä nro 327.1.
Ehdotus: Kunnanhallitus ehdottaa valtuustolle, että valtuusto hyväksyy talousarviomuutokset v. 2006 talousarvioon oheisen liitteen mukaisesti.
328 § ”HALPALENTOYHTIÖIDEN HYÖDYNTÄMINEN JÄMIN MARKKINOINNISSA” – PROJEKTIN VETÄMINEN
”Halpalentoyhtiöiden hyödyntäminen Jämin markkinoinnissa” – hankkeen osalta on pyydetty tarjoukset hankkeen vetämiseksi.
Tarjoukset on pyydetty 24.11.2006 mennessä. Määräaikaan mennessä saatiin yksi tarjous. Liite nro 328.1.
Ehdotus: Kunnanhallitus päättää hyväksyä J. Päivike Ky:n tarjouksen hankkeen vetämiseksi.
329 § KUNNAN EDUSTAJIEN NIMEÄMINEN VALMISTELUTYÖRYHMIIN / POHJOIS-SATAKUNNAN KUNTA– JA PALVELURAKENNE – HANKE
Pohjois-Satakunnan kunta- ja palvelurakenne-hankkeen ohjausryhmä on pitänyt kokouksensa 22.11.2006. Pöytäkirja on esityslistan liitteenä nro 329.1.
Kokouksessa päätettiin, että asian valmistelua varten perustetaan 5 alakohtaista valmisteluryhmää, joihin kukin kunnanhallitus nimeää edustajansa. Työryhmien puheenjohtajat nimetään kunnanjohtajista. Työryhmät ovat: hallinto- ja elinkeinojen kehittäminen, sosiaali- ja terveystoimi, sivistystoimi, tekninen toimi ja talous (henkilöstö).
Koska lopullinen toimeenpanosuunnitelma laaditaan ja hyväksytään kuntakohtaisesti, tulee kunnanhallituksen keskustella myös hankkeen kuntakohtaisesta organisaatiosta.
1. merkitä ohjausryhmän päätökset tiedokseen ja saattaa ne edelleen valtuustolle tiedoksi
2. nimetä 1 edustajan kuhunkin seuraavista valmistelutyöryhmistä:
- hallinto- ja elinkeinojen kehittäminen
- tekninen toimi
- talous- ja henkilöstö
3. keskustella hankkeen kuntakohtaisesta organisoinnista
2. nimetä valmistelutyöryhmään seuraavat henkilöt:
- hallinto – ja elinkeinojen kehittäminen
perusturvajohtaja Aki Rantanen
3. että kuntakohtainen valmistelu aloitetaan 16.1.2007 kunnanhallituksen ja johtoryhmän yhteisellä palaverilla.
330 § JÄMIJÄRVEN KUNNAN KAAVOITUSKATSAUS 2006 JA KAAVOITUSOHJELMA 2007 – 2008
Aluearkkitehti Ilmari Mattila on yhdessä kunnanjohtajan ja rakennuspäällikön kanssa valmistellut Jämijärven kunnan kaavoituskatsauksen 2006 ja kaavoitusohjelman vuosille 2007 – 2008. Esityslistan liite nro 330.1.
331 § POIKKEULUVAN MYÖNTÄMINEN / REIMA COUNTRY MATKAILUYHDISTYS RY
Reima Country Matkailuyhdistys ry anoo Jämillä sijaitsevalle Reima Country toimintakeskus nimiselle rakennukselle osittaista käyttötarkoituksen muutosta.
Lämmin ullakkotila muutetaan neuvottelu- ja toimistotilaksi: kaava ei sellaisenaan mahdollista ullakon rakentamista, vaan se vaatii poikkeuslupaa. Ullakkotilan suunnitelma ilmenee liitteestä nro 331.1.
Ehdotus: Kunnanhallitus myöntää Reima Country Matkailuyhdistys ry:lle poikkeamisluvan rakentaa neuvottelu- ja toimistotilaa Reima Country Toimintakeskuksen lämpimään ullakkotilaan oheisen pohjapiirustuksen mukaisesti.
Poikkeamislupa on voimassa 2 vuotta tämän päätöksen lainvoimaisuudesta lukien.
333 § VUODEN 2007 TALOUSARVION JA TALOUSSUUNNITELMAN VUOSILLE 2007 – 2009 HYVÄKSYMINEN
Vuoden 2006 talous on toteutunut alkuvuodesta hyvin. Loppuvuotta kohti talous kuitenkin tiukkenee, mutta vuosikate säilyy positiivisena. Vuoden 2005 lopullinen tieto verotuksesta osoittaa kasvua 1,4 %.
Vuoden 2007 tärkein investointikohde on Jämijärvi, jossa toteutetaan pohjapadon rakentaminen ja kunnostussuunnitelman mukaisia ruoppauksia. Mutkalan teollisuusalueen kunnallistekniikka ja yleisilmeen parantaminen toteutetaan v. 2007 laadittujen suunnitelmien pohjalta. Useamman vuoden ”jäässä” olleita kaavateiden kunnostamisia jatketaan Martintien osalta. Atk puolella laitehankintojen lisäksi uudistetaan taloushallinnon ohjelmat.
Kunnallisveron tulo-% on vuonna 2007 19 %. Vuosille 2007 – 2008 on siihen suunniteltu 0,75 %:n korotus.
Kiinteistöveroprosentit säilyvät ennallaan.
Kunnallisverontuotto on laskettu siten, että vuoden 2005 lopulliseen verotukseen verrattuna se on arvioitu seuraavasti:
- v. 2006 + 5 %
- v. 2007 + 3,25 %
Vuosikate on koko suunnittelukauden positiivinen ollen välillä
163 – 232 €/as.
Talousarviolainojen kehitys ilmenee seuraavasta:
v. 2007 1347 €/as.
v. 2008 1268 €/as.
v. 2009 1185 €/as.
Käyttötalousmenot kasvavat vuoden 2006 talousarvioon verrattuna 2,0 % ja palkkamenot 0,5 %. Palkkamenojen vähäinen kasvu perustuu tiettyjen toimintojen siirtymiseen ostopalveluiksi.
Palvelujen ostoon on varattu 4,3 % enemmän kuin edellisenä vuonna.
Taloustyöryhmä on käsitellyt talousarvion linjauksia ja investointiohjelmaa kokouksessaan 21.11.2006. Yhteistyötoimikunnan lausunto saadaan kokoukseen mennessä.
Talousarvioehdotus vuodelle 2007 ja taloussuunnitelmaehdotus vuosille 2007 – 2009 on esityslistan liitteenä nro 333.1.
Ehdotus: Kunnanhallitus päättää esittää valtuustolle, että valtuusto hyväksyy talousarvion vuodelle 2007 ja taloussuunnitelman vuosille 2007 – 2009.
Päätös: Ehdotus hyväksyttiin yksimielisesti seuraavilla muutoksilla:
- vanhainkodin pihatyöt ja Koulupolun korjaaminen toteutetaan jo vuonna 2007
- Martintien peruskorjaamisen aloitus siirretään vuodelta 2007 vuodelle 2008 eli tiehanke toteutetaan kokonaisuudessaan v. 2008
Valtuuston II varapuheenjohtaja Pentti Virtanen poistui kokouksesta tämän asian käsittelyn aikana klo 17.45. Tämä asia käsiteltiin kokouksen viimeisenä asiana.
Tekninen lautakunta 232 § 16.11.2006
Tekninen lautakunta 235 § 29.11.2006
334 § JÄTEVEDEN PUHDISTAMON AUTOMAATION UUSIMINEN SEKÄ MUUT PERUSKUNNOSTUSTOIMENPITEET
Tekn.ltk. § 235 1. Jätevedenpuhdistamon toimintaa ohjaava atk-järjestelmä on vanha ja tällä hetkellä epäkunnossa. Laitteistoa ei kannata enää kunnostaa vaan se tulee uusia. Atk-järjestelmän uusimisesta on pyydetty tarjoukset seuraavilta ko. alan yrityksiltä 15.11.2006 klo 15.00 mennessä:
2. Jätevedenpuhdistamon lietteen kuivauslaitteen rumpu sekä ruuvikuljetin on kuluneita ja huonokuntoisia, joten ne joudutaan uusimaan. Kustannusarvio on noin 3000 euroa.
KH 334 §
Ehdotus: Kunnanhallitus hyväksyy teknisen lautakunnan esityksen. Määrärahojen osalta on asia huomioitu valtuustolle lähteneissä esityksissä määrämuutoksista v. 2006 sekä v. 2007 talousarvioehdotuksessa.
335 § KUNNANVIRASTON SULJETTUNA PITÄMINEN
Useina vuosina virasto on pidetty suljettuna ns. joulua edeltävinä välipäivinä. Tällöin henkilökunta on pitänyt keskitetysti vuosilomiaan. Lomien keskittäminen on toiminnan tehokkuuden kannalta todettu hyväksi ratkaisuksi.
Jouluaatto ajoittuu tänä vuonna sunnuntaiksi, joten viraston sisällä käydyissä neuvotteluissa on lähdetty siitä, että perjantai 22.12. voisi olla sopiva aika viraston suljettuna pitämiselle. Useat henkilöt pitävät tuolloin joka tapauksessa vuosilomaa.
Ehdotus: Kunnanhallitus päättää, että kunnanvirasto pidetään suljettuna 22.12.2006. Henkilökunta pitää tällöin vuosilomiaan tai ylityövapaitaan.
336 § KIINTEISTÖ OY HEPOHELMEN AVUSTUSANOMUS
Kiinteistö Oy Hepohelmen maksuvalmius on huono. Aikaisemmin kunta on maksanut tyhjien huoneistojen vuokran, mutta tänä vuonna on siirrytty järjestelmään, jolla on kuitattu vanhoja saatavia, joita taloyhtiöllä on ollut kunnalle.
Em. syystä taloyhtiöllä ei ole varaa jo erääntyneiden ja erääntyvien ostovelkojen maksamiseen.
Taloyhtiön hallitus onkin anonut kunnalta 7 000 euroa avustusta loppuvuoden menojen kattamiseksi.
Ehdotus: Kunnanhallitus päättää myöntää Kiinteistö Oy Hepohelmelle 7 000 euron avustuksen loppuvuoden menojen kattamiseksi.
Valtuuston puheenjohtaja Matti Peurala ja kunnanhallituksen jäsen Olli Seppälä poistuivat kokouksesta tämän asian käsittelyn ja päätöksen teon ajaksi todeten itsensä esteelliseksi.

References: § 07
 § 17
 § 07
 § 18
 § 16
 § 213
 § 228
 § 07
 § 16
 § 29
 § 235